b'\n_START_ARTICLE_\nIn\xc5\xa1titut za slavistiko Univerze na Dunaju\n_START_PARAGRAPH_\nIn\xc5\xa1titut za slavistiko je oddelek, ki deluje v okviru Univerze na Dunaju. Ukvarja se z izobra\xc5\xbeevanjem in raziskovanjem na podro\xc4\x8dju slavistike.\n_START_SECTION_\nZgodovina\n_START_PARAGRAPH_\nPrvo katedro za slavistiko na Univerzi na Dunaju je leta 1849 ustanovil Fran Miklo\xc5\xa1i\xc4\x8d, ki je bil tudi njen prvi predstojnik. Bil je tudi rektor in 25 let predsednik u\xc4\x8diteljske izpitne komisije. V okviru primerjalne slavistike je pou\xc4\x8deval Osnove slovenskega jezika. _NEWLINE_Eden Miklo\xc5\xa1i\xc4\x8devih naslednikov na mestu predstojnika je bil knez Nikolaj von Trubetzkoy._NEWLINE_Slavistika ima tako v Avstriji dalj\xc5\xa1o in mo\xc4\x8dnej\xc5\xa1o tradicijo kot katerakoli druga neslovanska dr\xc5\xbeava na svetu. Za\xc4\x8detki sodobne rusistike v Avstriji segajo v 16. stoletje in so povezani z \xc5\xbdigom von Herbersteinom, u\xc4\x8denjakom in diplomatom, ki je ve\xc4\x8dkrat obiskal Rusijo in tako s svojim delom povezal Rusijo z Zahodno Evropo.\n_START_SECTION_\nPogoji za \xc5\xa1tudij\n_START_PARAGRAPH_\nZa \xc5\xa1tudij slavistike ni potrebno predznanje slovanskih jezikov. Prvi semester \xc5\xa1tudija je namenjen prav u\xc4\x8denju jezika.\n_START_SECTION_\nMo\xc5\xbenosti za poklic\n_START_PARAGRAPH_\n\xc5\xa0tudij slavistike (z izjemo \xc5\xa1tudija za u\xc4\x8ditelje) ne pripravlja za dolo\xc4\x8den poklic, ampak ustvarja pogoje za poklicne stike z dr\xc5\xbeavami Ju\xc5\xbene in Vzhodne Evrope. Diplomanti se lahko zaposlujejo v bankah, trgovskih podjetjih, ki povezujejo vzhod in zahod, turizmu in kulturnem mened\xc5\xbementu, kot tudi v medijih ter izobra\xc5\xbeevanju za odrasle.\n_START_SECTION_\n\xc5\xa0tudij slovenistike\n_START_PARAGRAPH_\nSloven\xc5\xa1\xc4\x8dina je na In\xc5\xa1titutu slabo zastopana, saj \xc5\xa1tudij slovenistike nima rednega profesorja (le gostujo\xc4\x8de). Te\xc5\xbeava je v tem, da na eni strani ni razpisov za profesuro ali da se nanje nih\xc4\x8de ne odzove, po drugi strani pa manjka \xc5\xa1tudentov. Za tradicijo \xc5\xa1tudija slovenistike na Univerzi na Dunaju tako ne ka\xc5\xbee dobro.\n_START_SECTION_\nZanimivost\n_START_PARAGRAPH_\nUstanovitev katedre za slavistiko se je zgodila v \xc4\x8dasu, ko je Dunaj postal sredi\xc5\xa1\xc4\x8de boemskega \xc5\xbeivljenja.'